ifc 



82 C. PLINII HIST. NAT. LIB. XVI. 



prveniunt germinatione quindecim fere diebus. Semen 

 vero post Vergilias et ips reddunt. 



Anniferae. In triennium ferentes. 



XLIV. Citreae, et juniperus, et ilex, anniferae haben- 

 tur: novusque fructus in his cum annotino pendet. In 

 maxima tamen admiratione pinus est : habet fructum 

 maturescentem : habet proximo anno ad maturitatem 

 venturum, ac deinde tertio. Ne ulla arborum avidius 

 se promittit. Quo mense ex ea nux decerpitur, eodem 

 maturescit alia : et sic dispensatur, ut nullo non mense 

 maturescant. Quae se in arbore ipsa divisere, azaniae vo- 

 cantur : laeduntque ceteras, nisi detrahantur. 



Quae fructum non ferant : quae infelices existimentur. 



XLV. Fructum arborum solae nullum ferunt, hoc est 

 ne semen quidem , tamarix scopis tantum nascens , po- 

 pulus , alnus, ulmus Atinia , alaternus, cui folia inter 

 ilicem et olivam. Infelices autem existimantur, damna- 

 taeque religione , quae neque seruntur umquam , neque 

 fructum ferunt. Cremutius auctor est, numquam virere 



